HATÁROZATI JAVASLAT A HELYI ÉPÍTÉSI SZABÁLYZAT TÖRVÉNYESSÉGI FELHÍVÁSÁNAK MEGVITATÁSÁRA

**Sióagárd Község Önkormányzata Képviselő-testületének**

**.../2016. (IX...) számú önkormányzati határozata**

**Sióagárd Község Helyi Építési Szabályzatáról szóló 15/2005. (XII. 28.) számú rendelettel kapcsolatos törvényességi felhívás megvitatásáról**

Sióagárd Község Önkormányzatának Képviselő-testülete az alábbi döntést hozza:

1. Magyarország helyi önkormányzatairól szóló 2011. évi CLXXXIX. tv. 134. §-ának (1) bekezdésében foglaltakra figyelemmel a Tolna Megyei Kormányhivatal kormánymegbízottjának Sióagárd Község Helyi Építési Szabályzatáról szóló 15/2005. (XII. 28.) számú rendelettel kapcsolatban tett TOB/22/441-1/2016. számú törvényességi felhívásával teljes mértékben egyetért, azt elfogadja.
2. Sióagárd Község Képviselő-testülete a 104/2015. (VIII. 27.) számú határozatában pontosította az 51/2015. (IV. 09.) számú határozatát, melyekben döntött a község Településrendezési Tervének teljes körű felülvizsgálatáról. A Településrendezési Terv már folyamatban lévő teljes felülvizsgálata során a törvényességi felhívásban foglaltakat figyelembe fogja venni, az észrevételek a készülő rendelet-tervezetbe beépítésre kerülnek.
3. Sióagárd Község Képviselő-testüle dönt arról, hogy a törvényességi felhívásban meghatározott, a jogszabálysértés megszüntetésére rendelkezésre álló határidőt - 2016. december 31. - kéri, a teljes felülvizsgálat során készítendő HÉSZ hatályba lépésének időpontjára, de legkésőbb 2018. december 31-ei dátumra módosítani.

1. melléklet 104/2015. (VIII. 27.) számú képviselő-testületi határozat a Településrendezési Terv teljes körű felülvizsgálatának kezdeményezéséről

Határidő: 2016. december 31.

Felelős: Gerő Attila polgármester